Izinganekwane izingxoxo ezixoxelwa izingane. Zixoxwa umama wezingane noma ugogo. yingxoxo exoxwa ngolimi olwejwayelekile ephathelene nezehalakalo zabalingiswa nezehlakalo zabalingiswa okungaba abantu noma izilwane. Leli yiqoqo lezindaba ezidluliselwa ezizukulwaneni ngokomlomo.Izinganekwane izindaba ezazixoxwa emandulo futhi ezisaxoxwa namanje. Kuthiwa izinganekwane kuqedwa ngazo isithukuthezi futhi ukuxoxwa kwazo kwakungekhona ukuba zikholeke kumbe kine yizindaba ezingamaqiniso, kepha zazixoxelwa ubumnandi nje nokuzijabulisa njengoba kwashiwo. Igama elithi "Izinganekwane" liqoqela ndawonye zonke izindatshana ezazixoxwa kudala. Uma sezihlolisiwa kahle lezi izindatshana sithola ukuthi zehlukahlukene. Kukhona ezixoxa ngobuhlakani kumbe ngobuqhawe obuthile, ezinokuthile okusamlando kepha okungacacile kahle. Lezi zibizwa ngokuthi ziyimiZekeliso. Bese Kuba nalezi ezivame ukuthinta inkolo yabantu njengokuvela kokufa kwabantu nje esikuthola endabeni yonwabu nentulo. Zona zibizwa ngeNganeko. Bese kube nezinsumansumane. Ngokosiko izinganekwane zabe zixoxwa kusihlwa ngenxa yenkolo yokuthi uma zixixwa emini abantu bazomila izimpondo. Izinganekwane zivame ukuba zixoxwe ngumuntu omdala okuvamiuse ukuba ngugogo noma umkhulu uxoxela abazukulu bakhe. Ngenxa yokuthi zazidluliselwa ngokomlomo abasunguli bazo abaziwa. Izinganekwane zingahlukaniseka kathathu okubalwa kuzo lezi: Inganeko, Umzekelo kanye nensumansumane. Uhlolobo lwengakewane evame ukuthinta inkolo, iphathe uNkulunkulu noma imimoya. inhloso yayo ukuveza imvelaphi yezinto ezithile, imvamasa yamukelwa njengeyiqiniso.Ngaphandle kokuncika enkolweni, inganeko ingabuye ichaze ngokuvela kwezinto njengabantu, ukufa kanye nokunye.